Diari Oficial de la Generalitat Valenciana


Sumari del DOGV 3272, del 25-06-1998 (1998/4971)

RESOLUCIÓ de 2 de juny de 1998, de la Direcció General d'Ordenació i Innovació Educativa i Política Lingüística per la qual es fa pública la llista definitiva de professors dels centres docents públics d'Educació Infantil, de Primària, d'EPA, d'Educació Secundària i d'Ensenyaments de Règim Especial de la Comunitat Valenciana que han estat seleccionats per assistir als cursos de formació per a l'exercici de la funció directiva.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3272

Data del DOGV
:   25-06-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/4971


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 2 de juny de 1998, de la Direcció General d'Ordenació i Innovació Educativa i Política Lingüística per la qual es fa pública la llista definitiva de professors dels centres docents públics d'Educació Infantil, de Primària, d'EPA, d'Educació Secundària i d'Ensenyaments de Règim Especial de la Comunitat Valenciana que han estat seleccionats per assistir als cursos de formació per a l'exercici de la funció directiva. [1998/X4971]
  
La Resolució de 23 de març de 1998, de la Direcció General d'Ordenació i Innovació Educativa i Política Lingüística, DOGV de 15 d'abril de 1998, va convocar cursos de formació per a l'exercici de la funció directiva del professorat, i es modificà l'annex III al DOGV de 23 d'abril de 1998.
  
Complits els tràmits requerits en la convocatòria, una vegada transcorregut el termini per presentar al·legacions i seleccionat el professorat per les comissions de selecció de les Direccions Territorials de Cultura i Educació, segons els requisits establits en l'apartat nové de la citada Resolució, resolc:
  
Primer
  
Fer públiques en l'annex I de la resolució les llistes definitives de personal docent que ha sigut admés en els cursos de formació per a l'acreditació de la funció directiva, així com el lloc de realització del curs concedit.
  
Segon
  
Fer pública en l'annex II de la resolució la llista definitiva de sol·licituds desestimades per participar en els cursos, indicant el motiu de denegació.
  
Tercer
  
El professorat participant rebrà, en finalitzar el curs, la corresponent certificació si la qualificació global del curs es d'apte i assisteix, almenys, al 85% de les hores totals del curs, tot això segons el que estableix l'apartat onze de la Resolució de 23 de març.
  
Quart
  
Contra esta resolució que no esgota la via administrativa, es podrà interposar recurs ordinari davant l'Hble. Sr. conseller de Cultura, Educació i Ciència, en el termini d'un mes a partir de la data de la seua publicació en el Diari Oficial de la Generalitat Valenciana, segons l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.